Изх. № 04 / 11.03.2024г.

НЧ"Пробуда - 1934" с.Портитовци общ.Бойчиновци

Доклад за дейността на читалището през 2023г.

Въпреки трудностите НЧ „Пробуда-1934” се стреми да се развива, като съвременен ефективен център за удовлетворяване потребностите на населението свързани с духовното и културно израстване,приобщаването му към културното наследство на България. Спазвайки нормативните документи касаещи работата на народните читалища,изпълнявайки своите цели и задачи и тази година трябва да направи равносметка на дейността си. Основните дейности в работата на читалището ни са: библиотечната, културно-масовата и художествената самодейност.

**І. ОСНОВНИ ПРИОРИТЕТИ В ЧИТАЛИЩНАТА ДЕЙНОСТ**

 Те са насочени към обогатяване на културния живот в селото за удовлетворяване потребностите на населението чрез:

- запазване идентичността на читалището като институция,

- превръщане на читалището в информационен център;

- съхраняване на народните обичаи и традиции;

- възпитаване и утвърждаване на националното самосъзнание и културната идентичност;

- развитие на библиотечната дейност; разширяване знанията на потребителите

- осигуряване на достъп до информация и комуникация;

**ІІ. ЦЕЛИ И ЗАДАЧИ**

1. Обогатяване на културния живот, социалната и образователната дейност в селото

2. Уреждане и поддържане на общодостъпна библиотека;

3.Предоставяне на компютърни и интернет услуги информационно обслужване на населението

4. Запазване на традиционните читалищни дейности - съхраняване и популяризиране на автентичния фолклор, разширяване дейността на съществуващите самодейци

5. Изграждане и развиване на ценностната система у младежите и децата.

**ІІІ. ОСНОВНИ ДЕЙНОСТИ**

**ДЕЙНОСТТА НА ЧИТАЛИЩЕТО ПРEЗ ИЗМИНАЛАТА 2023г.**

**1. Библиотечна и информационна дейност**

 **Основни цели**

- Поддържане и обогатяване на библиотечния фонд

- Подобряване работата с читателите - увеличаване броя на читателите и на читателските посещения.

- Предоставяне на компютърни и интернет услуги

**Мероприятия за изпълнение на тези цели**

Библиотечното дело е било и остава в основата на читалищна дейност. И тази година се забелязва тенденция ,че интереса към книгите намалява , децата посещават библиотеката , но предпочитат да са на компютрите. Тук потребителите имат постоянен достъп до безплатен интернет, където общуват и се срещат със съмишленици на живо и във виртуалното пространство.

За съжаление през последните години броят на читателите намалява и причините за това са различни: при по-младото поколение причините варират от нежелание за четене до четене онлайн. При по-възрастните от липса на време за някои до невъзможност да посещават библиотеката, но всъщност основната причина за намаляване броя на читателите е липса на навици за четене. Именно за това, библиотеката реализира различни инициативи, насочени към най-малките - децата от Детска градина „Щурче, които са наши партньори в провеждането на много мероприятия. За привличането на нови читатели беше закупена и набавена нова литература според читателското търсене и интерес.

През изминалата година успяхме да обогатим библиотечния фонд със закупена по проект„Българските библиотеки – съвременни центрове на четене и информираност” **2023** г. нова литература 73 бр. Книжния фонд на библиотеката в края на годината е 3650 тома.

Библиотеката при Читалището дава достъп на читателите до библиотечния фонд и безплатен интернет. Посещаемостта на библиотеката е от деца и жители, за отчетния период 2023г. е 1276 бр.,

от които 509 /за дома/ и 399 /в читалня/

Отчислена литература за периода няма.

Библиотеката разполага с два компютъра за потребители, и мултифункционално устройство.Тя e място за провеждане на мероприятия,за запълване на свободното време на потребителите.

Ползването на Интернет е безплатно и достъпно.

Използваните интернет възможности най-често са търсене на информация чрез Google, ползване на Facebook, skype и копирни услуги.

Предоставяме разнообразни услуги : помощ на учениците при решаване на домашни за училище, проверка на здравни осигуровки, на електроенергия , попълваме новите автобиографии европейски модел CV на желаещите да започнат работа, създаване на профили на потребители в различни сайтове, копиране и принтиране на документи, даване на първи стъпки на потребители, които имат желание да работят на компютър, игри и много други. Всички тези услуги са безплатни и така осъществяваме пълноценно използване на компютърната техника.

**2. Развитие на любителското художествено творчество**

**Основни цели**

-Съхранение и популяризиране на българския фолклор.

-Продължаване дейността на детския танцов състав и индивидуални изпълнители

Читалището ни е живата връзка на населението и подрастващите

с нематериалното културно наследство. През своето дългогодишно

съществуване то се утвърди като активен участник в съхранението и

популяризирането на българското

Въпреки финансовите затруднения през отчетния период към читалището функционираха следните самодейни състави:

- Лазарска група

- ДТС „Непримиримите“

- Танцов състав " Хармония" ”- младежи

- Група за сценки и скечове

- Вокални изпълнители двама и един акордеонист.

 През изтеклата година :

* Отбележихме 1 март – Ден на самодееца
* Лазарки шетат из село - Група лазарки обикаляйки селото със своите песни пожелаха на всички стопани благослов за здраве, щастие и берекет.
* Група деца по случай празника на детето 1-ви Юни гостуваха в библиотеката където четоха детски приказки, играха забавни игри и рисуваха. Проведохме и мероприятие на открито където децата участваха в забавни състезателни игри. Парка на селото беше изпълнен с детски смях и усмихнати хора.
* Събор на народното творчество "Пролет край Огоста"
* VIII фолклорен фестивал "Голяма Богородица " в с. Лехчево
* Ден на Община Бойчиновци - 7 октомври
* Коледно и Новогодишно тържество

Имахме планирани участия, които неможахме да осъществим.

**Мероприятия:**

През отчетния период с помощта на самодейци в читалището бяха организирани Ателиета и Арт работилнички за :

* Работилничка за изработване на картички, цветя, знамена и др.
* Работилничка за мартенички,
* Великденска работилничка " Да нашарим яйцата заедно". За поредна година НЧ"Пробуда-1934" организира Великденска работилничка Деца и младежи от селото участваха в мероприятието забавна работилничка за оцветяване на яйца.
* "Здравей мое лято" - лятна читалня (забавни, занимателни, развлекателни и образователни игри, четене на любими детски книжки и др.)
* Болница за книги (подвързване и лепене на скъсани книги),
* Работилничка " Коледни вълшебства" за изработване новогодишни и коледни сувенири, новогодишни гирлянди, картички и др.

Читалището работи за съхраняване и популяризиране на местните традиции и обичаи а именно 1 март- Баба Марта, Лазаровден, Великден и Рождество Христово.

Читалището има страница в социалната мрежа - **Народно читалище** **„ Пробуда-1934” с.Портитовци общ Бойчиновци, обл Монтана**  и там публикуваме много снимков и видео - материал от живота и дейността на читалището.

**3. материално-техническата база:**

Техническата база на читалището е остаряла, липсва озвучителна и

осветителна техника, нуждаем се и от сценични костюми за колективите.

Нуждаем се от вътрешен ремонт, подмяна на дограма както и на счупени врати и прозорци, подобрения на сцената и сценично осветление, декори подмяна на компютрите с по-съвременни и бързи.

Също така е необходима и промяна на интериора в библиотеката за да стане по-уютно и привлекателно място за читателите, подмяна на мебелировката и рафтовете за книги.

Ограничените финансови възможности се отразяват непосредствено върху сградата за съжаление това е довело до неугледния вид на помещенията.

Търсим възможности за кандидатстване по проекти и програми.

**4. Финансов отчет:**

Относно финансовата част източника на финансиране на читалището през отчетния период е субсидия от държавния бюджет.Държавната субсидията за 2023г. беше 18 121,00 лв. за 1,25 субсидирани бройки и също така наеми 210.00лв. която субсидия се използваше предимно за осъществяване на културно масова дейност на читалището, за заплати и осигуровки, заплащане на ел. енергия, интернет, а също така използваме за погасяване на разходите за канцеларски и стопански разходи, външни услуги и др.

Прилагаме копие от финансовия отчет за 2023г.

Читалищно настоятелство. Ето неговия състав:

**Председател:** Федя Георгиев Фердинандов

**Секретар:** Силвия Стоилова Маринова

**Членове:** Веселин Ангелов Иванов,

Мариета Благоева Борисова,

Ваньо Борисов Каменов

Както и проверителна комисия в състав:

Ирена Ерменкова Илиева

Радослав Любенов Русинов

Христос Петров Христов

Проведени са 9 заседания по въпроси, касаещи читалищната дейност, на които се вземаха конкретни решения, отчитаха се изпълненията на взетите решения, правеше се обсъждане на бюджета и неговото изпълнение. За координиране на дейността си ръководството подържа връзки с други читалища.

Нашето читалище е член на Съюза на народните читалища. Секретарката на читалището през отчетния период е участвала в събрания на регионално ниво по читалищни въпроси.

Такава беше накратко дейността на НЧ”Пробуда-1934” за 2023 година. Въпреки трудностите нашето читалище, благодарение на всички читалищни деятели през годините, го е имало и ще го бъде.

На кмета на с. Портитовци г-н Кирил Янев както и на всички, които участват с ентусиазъм в читалищната дейност, изказваме своето уважение и благодарност.

В заключение :

Читалището се ръководи от нормативните документи на ЗНЧ. Стреми се да изпълнява основните текущи и стратегически планове.

Разбира се има какво да се желае. За това са необходими не само желание и способности, но и финансови средства за по-доброто им осъществяване в тази връзка отново разчитаме на съдействие от Общината относно финансиране и разработване на проекти.

Благодарим на кмета на общината г-н Светлин Сретениев за оказаната помощ и подкрепа през изтеклата година.

11.03.2024г. Изготвил : Секретар: (С. Маринова)